अतः माथि उल्लिखित सबै प्रकारका माध्यमले आ–आफ्नो क्षमता, विशेषता र प्रभावकारिताअनुसार मुलुकको आर्थिक समृद्धिका लागि योगदान पुर्याउन सक्नेछन्। लामो समयदेखिको राजनीतिक संक्रमणकाल करिब–करिब अन्तिम अवस्थामा पुगेकाले अब मुलुक आर्थिक समृद्धिको बाटोमा जानुको विकल्प छैन भन्ने कुरामा प्रायः सबैको सहमति नै देखिन्छ। सबैजसो राजनीतिक पार्टीका चुनावी घोषणापत्रमा पनि यो विषय जोडदारसँग उठाइएका छन्। भनिन्छ, मिडियाको काम एजेण्डा सेट गर्ने पनि हो। सबै मिडियाले आर्थिक समृद्धिका विभिन्न विषय उठाएर समाजमा नयाँ बहस ल्याउन सक्दछन्, सक्नु पनि पर्दछ।
